
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 95
din 7 mai 2014
privind aprobarea deplasării Clubului Sportiv „Spartacus”, în oraşul Kiskunfélegyhàza - Ungaria, în perioada 23 – 26 mai 2014, pentru reprezentarea Municipiului Sighişoara la Competiţia de lupte libere „Kiskun Cup Laszlo Besze Wrestler Memorial Tourney”
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului,  în calitate de iniţiator, înregistrat cu nr. 10.279/III/07.05.2014,  calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, legea administraţiei publice locale, republicată, cu modificările şi completările ulterioare;
Văzând adresa Clubului Sportiv „Spartacus”, înregistrată la Municipiul Sighişoara cu nr. 10.276 din 07.05.2014, cu solicitarea acordării unui sprijin financiar pentru acoperirea cheltuielilor de transport Sighişoara –  Kiskunfélegyhàza şi retur, în vederea participării la competiţia de lupte libere „Kiskun Cup Laszlo Besze Wrestler Memorial Tourney”;

Ţinând cont de invitaţia primită de Clubul Sportiv Spartacus de a participa la la competiţia de lupte libere „Kiskun Cup Laszlo Besze Wrestler Memorial Tourney”, care va avea loc în perioada 23 - 26 mai 2014, în Kiskunfélegyhàza - Ungaria; 

Luând în considerare faptul că, Direcţia Economică a confirmat existenţa disponibilităţii bugetare, constând în suma de 500 lei ce se poate acorda pentru efectuarea acestei deplasări;

Văzând prevederile Legii nr. 273/2006 privind finanţele publice locale, cu modificările şi completările ulterioare;


Având în vedere Raportul de specialitate nr. 10.280/07.05.2014 al Serviciului Relaţii Publice privind oportunitatea deplasării Clubului Sportiv Spartacus, în oraşul Kiskunfélegyhàza - Ungaria, în perioada 23 – 26 mai 2014, pentru reprezentarea Municipiului Sighişoara la Competiţia de lupte libere „Kiskun Cup Laszlo Besze Wrestler Memorial Tourney”, îndeplinindu-se prevederile legale în acest sens;

În temeiul art. 36 alin. 6 lit. „a” pct. 4, alin. 9, art. 45 alin. 1 şi a art. 115 alin. 1 lit „b” din Legea nr. 215/2001, legea administraţiei publice locale, republicată, cu modificările şi completările ulterioare,
H O T Ă R Ă Ş T E:

Art.1. Se aprobă deplasarea Clubului Sportiv Spartacus, în oraşul Kiskunfélegyhàza - Ungaria, în perioada 23 – 26 mai 2014, pentru reprezentarea Municipiului Sighişoara la Competiţia de lupte libere „Kiskun Cup Laszlo Besze Wrestler Memorial Tourney”.
Art. 2.
Se aprobă alocarea din bugetul local a sumei de 500 lei pentru suportarea cheltuielilor cu deplasarea Clubului Sportiv Spartacus, sumă care se va achita la întoarcerea din deplasare, în baza documentelor justificative.
Art.3. Se încredinţează cu ducerea la îndeplinire a prevederilor prezentei, Primarul Municipiului Sighişoara, Serviciul Relaţii Publice, Direcţia Economică şi Clubul Sportiv Spartacus.
Art.4. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  1 ex. Serviciul Relaţii Publice;

  1 ex. Clubul Sportiv Spartacus.
  9 ex. 
R.I./G.V.
